Birželiai
Birželiai – kaimas Panevėžio rajono savivaldybėje, 6 km į šiaurės vakarus nuo Paįstrio, Lėvens dešiniajame krante. Per kaimą teka Lėvens intakas Svirnupis, pietryčiuose dunkso Birželių miškas. Kaimo vakarinėje dalyje, Lėvens pakrantėje, stovi Kultūros vertybių registro objektas – nebeveikiančios Birželių kapinaitės. Jose palaidotas 1863–1864 m. sukilimo Panevėžio apskrities karinis viršininkas Kristupas Gruževskis.